Anne Frank

Annelies Marie Frank, cognoscite per su familia e pois per tote le mundo como Anne, (Francoforte, ; Campo de extermination de Bergen-Belsen, februario o martio 1945) esseva un puera judee germano-hollandeseOfficialmente, usque 1941: citatana german residente in le Pais Basse; postquam: apatride, hoc es: sin citatanitate. qui, durante le Secunde Guerra Mundial, scribeva un diario de su experientia como refugiate del persecution antisemita in Germania Nazi, e in le Pais Basse occupate per illo. Anne remane in latentia per plus que duo annos con su soror, genitores e alie quatro personas, in un spatio recluse secrete que illa nomina in le diario le Retrocasa (hollandese: 't Achterhuis), un refugio obtenite in un annexo detra un libreria mobile in le fabrica de su patre, Otto Frank, in Amsterdam. Isto es alsi le titulo que illa ipse imaginava dar al libro basate sur su diario, qui voleva publicar post le guerra; un nomine usate in familia que Otto Frank, le unico supervivite al extermination, mantenera como titulo del version redigite e publicate per ille del diario retrovate: Le Retrocasa – Le Diario de Anne Frank.

Uno del plus note victimas del Holocausto europee, illa deveni famose postumemente, con le publication del Diario in le qual illa documenta su vita in le refugio, de 1942 usque 1944, durante le occupation german del Pais Basse. Illo es uno del libros pro juvenes le plus note al mundo, ha essite le base pro multe spectaculos e pelliculas, e debe esser considerate un petra miliar del litteratura del Holocausto, insimul con Le Nocte per Eli Vizel, Si isto es un homine per Primo Levi, e Le Viros con le Triangulo Rosee per Heinz Heger.

Otto retorna ad Amsterdam post le fin del guerra pro trovar que le diario ha essite salvate per su secretaria, Miep Giespron. [mip ˈxis], e su effortios permitte le publication in 1947. Il ha essite traducite in plus de 60 linguas.

Reception
Anne Frank deveniva un figura symbolic contra le inhumanitate del genocidio al tempore del Nazismo. Le Diario de Anne Frank es considerate un importante documento historic del epocha del holocausto. Illo es un del libros internationalmente le plus cognoscite in le litteratura re le Shoah super toto pro su maturitate del stilo, considerante le etate del scriptrice. Le libro esseva le base pro diverse operas del theatro e del cinema, le quales accompaniava le crescentia e formation de milliones de adolescentes in Europa et ultra.

Vide etiam
Holocausto
Nazismo

Categoria:Scriptores
Categoria:Gente german
Categoria:Germania Nazi